ขออนุญาตครับ ขอสอบถามหน่อยครับ ตอนนี้กระดูกนิ้วนางด้านขวาของผมหักจากการเล่นกีฬา ได้ประมาณ 1 อาทิตย์แล้ว ผมใส่เฝือกอ่อนอยู่ คุณบอกผมว่า ผมจะผ่าใส่เหล็ก หรือไม่ผ่าก็ได้ พรุ่งนี้วันจันทร์คุณนัด ผมต้องไปให้คำตอบคุณครับ ว่าผมต้องการผ่าตัดไหม คือ ผมกลัวครับ กลัวการผ่าตัด ผมกังวลมาก แต่คุณบอกถ้าผ่าตัดจะดีกว่า ผมขอคำแนะนำหน่อยครับ การผ่าตัดใส่เหล็กมันเป็นยังไง แล้วถ้าผมไม่ผ่ามันจะมีผลอะไรไหม ผมขอคำแนะนำดีๆจากคุณได้ไหมครับขอบครับ😔😔😔
สวัสดีครับ การที่จะพิจารณาว่าควรผ่าตัดจัดกระดูกหรือไม่ มีอยู่หลายปัจจัยครับ ประการสำคัญ คือ กระดูกแตกเสียหายมากเพียงใด หากแตกหักไม่มาก โดยปรกติ แพทย์ก็จะไม่แนะนำผ่าตัด ถ้าไม่จำเป็นครับ แต่หากเสียหายมาก หรือ กระดูกหักเข้าข้อด้วย ก็ควรผ่าตัด เพราะถ้าไม่ผ่าตัด กระดูกอาจจะรักษาตัวได้ไม่ดี การใช้งานหลังจากนั้นอาจไม่เหมือนเดิม เป็นต้นครับดังนั้น หากแพทย์ผู้รักษาแนะนำผ่าตัด ก็มีความเป็นไปได้ว่าการผ่าตัดใส่เหล็ก ซึ่งน่าจะเป็นเหล็กเส้นยึดกระดูกนิ้ว น่าจะทำให้กระดูกติดกันได้ดีกว่า การใช้งานหลังจากนั้นก็น่าจะทำได้ดีกว่าการไม่ผ่าตัด ซึ่งการผ่าตัดนี้ไม่ใช่การผ่าตัดใหญ่ และไม่ได้มีแผลใหญ่ จึงไม่ต้องกังวลครับ เบื้องต้น คำแนะนำของแพทย์ผู้เชี่ยวชาญย่อมคิดวิเคราะห์ผลลัพท์ที่ดีที่สุดให้ผู้ป่วย ดังนั้น นี่น่าจะเป็นการรักษาที่แนะนำครับอย่างไรก็ดี ผู้ตัดสินใจก็ยังเป็นตัวเองครับ หากยังมีข้อสงสัย สามารถปรึกษากับแพทย์ผู้เชี่ยวชาญอีกครั้ง แล้วค่อยตัดสินใจก็ได้ครับ